Source: https://pori.cloudnc.fi/fi-FI/Toimielimet/Joukkoliikennejaosto/Kokous_962020/Menetettyjen_lipputulojen_korvaaminen_CO(54957)
Timestamp: 2020-08-15 19:27:50+00:00

Document:
Menetettyjen lipputulojen korvaaminen COVID-19 -taudin vaikutusten johdosta, Porin Linjat Oy | Pori
Menetettyjen lipputulojen korvaaminen COVID-19 -taudin vaikutusten johdosta, Porin Linjat Oy
Joukkoliikennejaosto, kokous 9.6.2020
§ 16 Menetettyjen lipputulojen korvaaminen COVID-19 -taudin vaikutusten johdosta, Porin Linjat Oy
PRIDno-2020-3457
Kaupunginhallitus on pyytänyt 11.5.2020 § 280 Spring Advisor Oy:tä laatimaan suosituksen Porin Linjat Oy:n lyhyen ajan taloudellisen aseman vakauttamiseksi vuonna 2020. Toimenpiteissä on ehdotettu COVID-19 -taudin aiheuttaman poikkeustilan ja matkustajamäärän äkillisen vähenemisen talousvaikutusten korvaamista.
Porin Linjat Oy on menettänyt merkittävästi matkustajilta saamiaan lipputuloja sen jälkeen, kun siirryttiin COVID-19 –taudin leviämisen ehkäisemiseksi poikkeustilaan 16.3.2020 alkaen. Porin Linjat Oy on sopeuttanut avoimen joukkoliikenteen tarjontaa 20.3.-13.5. välisenä aikana lopettamalla koulujen työaikoihin sovitettua avointa joukkoliikennettä ja siirtymällä kesäaikatauluihin 30.3. alkaen. Porin Linjat Oy on myös lomauttanut kuljettajia poikkeustilan aikana.
Joukkoliikenneviranomainen on tarjonnan sopeuttamisesta huolimatta maksanut täyden liikennöintikorvauksen Varsinais-Suomen ELY-keskuksen linjauksen mukaisesti, koska Porin Linjat Oy edelleen ajaa yli puolet avoimen joukkoliikenteen reiteistä ja aikatauluista talvikauden liikennöintiin verrattuna.
Porin Linjat Oy:lle syntyy kuluja avoimeen joukkoliikenteeseen varattujen linja-autojen kiinteistä kustannuksista tavanomaiseen talvikauden liikennöintiin verrattuna ja Porin Linjat Oy menettää matkustajien lipputulot täysimääräisesti sekä koululaisia varten suunnitelluilta linjoilta että talviaikaisen liikennöinnin noin 6000 päivittäiseltä työ-, opiskelu- ja asiointimatkalta. Menetettyjä lipputuloja on korvattu aiemminkin Porin Linjat Oy:lle, esimerkiksi kesällä 2018 toteutetun maksuttoman joukkoliikenteen takia.
Spring Advisor Oy:n laskelmien mukaan maalis-toukokuulta 2020 COVID-19 -tuen tarve on 294,133 € alv 0 %. Korvauksen summa tarkastetaan Porin Linjojen välitilinpäätöksestä 30.6.2020, josta erilliskirjanpidon kautta saadaan tarkka kustannusvaikutus. Porin Linjat joko hyvittää ylimääräisen tuen tai toimivaltainen viranomainen maksaa tukea lisää, jos kustannukset osoittautuvat arviota suuremmiksi
Porin Linjat Oy varautuu esittämään uuden arviointilaskelman kesä-heinäkuulta ja mahdollisesti syksyltä, mikäli poikkeustilan aiheuttamat rajoitukset palaavat, matkustajamäärän heikko kasvu viivästyttää talvikauden liikennöinnin aloittamista 13.8.2020 jälkeiseen aikaan, tai vastaavista syistä syntyy lisää lipputulomenetyksiä. Seuraava laskelma tarkistetaan yhtiön välitilinpäätöksestä 30.9.2020.
Kaupunginvaltuusto on myöntänyt 18.5.2020 § 65 yhden miljoonan lisämäärärahan ympäristö- ja lupapalveluille joukkoliikenteen palvelutason säilyttämiseksi ja sopimuskorvausten tason parantamiseksi kustannuksia vastaavalle tasolle.
Joukkoliikennejaosto päättää maksaa Porin Linjat Oy:lle COVID-19 -tukea maalis-toukokuun 2020 aikana menetetyistä lipputuloista 294 133 € alv 0 %. Porin Linjat Oy toimittaa tarkistuslaskelman toteutuneesta tukitarpeesta mahdollisia hyvityksiä varten välitilinpäätöksen valmistuttua 30.6.2020.
Porin Linjat Oy, omistajaohjausyksikkö
Anomus COVID-19 -taudin aiheuttamien menetettyjen lipputulojen korvaamisesta, Porin Linjat Oy
Salainen, Selvitys COVID-19 -taudin aiheuttamien lipputulomenetysten korvaamisesta Porin Linjat Oy:lle, Spring Advisor Oy
§ 10 Kokouksen laillisuuden ja päätösvaltaisuuden toteaminen
§ 12 Joukkoliikenteen järjestämistavan muutoksen projektisuunnitelma, Spring Advisor Oy
§ 13 Citylinjan käyttöoikeussopimuksen liikennöintikorvauksen muutos ajalle 1.7.-31.12.2020
§ 14 Linjojen 5, 7, 27, 60 ja 68 hankinta ajalle 1.7.-31.12.2020
§ 15 Tuki- ja kehittämistehtävien kustannusten korvaaminen Porin Linjat Oy:lle
§ 17 Joukkoliikenteen lipputuoteuudistuksen voimaantulon siirtäminen Porin paikallisliikenteessä
§ 18 Kesäkävelykatu ja siihen liittyvät joukkoliikenteen reitti- ja laiturimuutokset ajalle 15.6.-12.8.2020
§ 19 Tiedoksi merkittävät asiat

References: § 16
 § 280
 § 65

§ 10

§ 12

§ 13

§ 14

§ 15

§ 17

§ 18

§ 19